Buachaill óg as an bPolainn é Karol Laska agus é ag cur faoi in Éirinn ó bhí sé an-óg. Ón gcéad lá a chonaic sé buachaillí óga ag lascadh liathróide le maidí aisteacha ina lámha, mar ab fhacthas dó iad, ba é mian a chroí a bheith ina shár-iománaí. Agus éiríonn leis! Faoin am a bhfuil sé sna déaga tá sé ina iománaí oilte agus ina chaptaen ar fhoireann na scoile. Tá ag éirí go geal leis, ach ansin tarlaíonn tubaiste: cailleann a athair a phost agus tá ar an gclann go léir filleadh ar an bPholainn, áit nach bhfaca Karol le deich mbliana, agus áit nach n-imrítear aon iomáint…